לכבוד

**משתתפי המכרז**

הנדון: **מכרז פומבי מס' 6/20 לאספקה והצבה של תאי שירותים ניידים אוטומטיים בעיר בת-ים- מסמך שינויים והבהרות מס'1**

החברה מתכבדת בזאת להודיע על שינויים והבהרות במסמכי המכרז כמפורט להלן במסמך זה.

**תשומת לב המציעים כי למסמך זה מצורף מסמך הצעת המציע מעודכן עליו מתבקשים המציעים למלא את הצעת המחיר המוצעת על ידם (מסמך הבהרות זה כולל 3 עמ' סך הכל).**

יובהר כי החברה לא תפסול מציעים אשר לא ימלאו את הצעתם על גבי מסמך הצעת המציע המעודכן והכל בכפוף לאמור במסמך זה.

**שינויים והבהרות ביוזמת החברה**:

1. במסגרת סעיף מס' 4 למסמך ד', הצעת המציע, נפלה טעות סופר באופן שבו צוין כי יש להציע מחיר "**חודשי**" לרכישה של תא שירותים בודד. **יובהר ויודגש כי המחיר לרכישה עבור תא שירותים בודד הוא מחיר "פיקס" חד פעמי ולא מחיר חודשי ועל כן יש להתעלם מהמילה "חודשי" כאמור.**

**בהתאם לכך וכאמור לעיל, מצורף למסמך זה מסמך הצעת מציע מעודכן הכולל את השינוי האמור עליו מתבקשים המציעים להציע הצעותיהם.**

ככל שמציע מסוים לא יגיש הצעתו על גבי מסמך ד' המעודכן אלא על מסמך ד' הקיים, תהא רשאית החברה להתעלם מכך ולראות כאילו הגיש הצעתו על המסמך המעודכן והכל בהתאם לנסיבות המקרה.

בתוך כך יודגש כי ככל שמציע יגיש הצעתו על גבי מסמך ד' הקיים והחברה תסבור כי המחיר המוצע על ידו לרכישה של תא בודד הוא מחיר חודשי במקום מחיר פיקס חד פעמי, היא תהא רשאית להכפיל את הסכום המוצע ב-12 והכל לפי ההקשר והעניין ועל פי שיקול דעתה הבלעדי.

1. הבהרה לגבי מחיר אחזקה של תא נוסף. במסגרת הצעת המחיר נדרשים המציעים להציע מחיר אחזקה עבור תא שירותים בודד. יודגש כי בגין כל תא נוסף תשולם לזוכה תמורה **נוספת** בהתאם להצעתו במכרז (סעיף 5 להצעת המציע).

למשל אם מציע מסוים הציע 10 ₪ עבור אחזקה של תא בודד ו-30% הנחה על כל תא נוסף אזי התמרה שתשולם לו תהא כדלקמן: 10 ₪ בגין התא הבודד ו-7 ₪ בגין תא נוסף (17 ₪ יחד).

יוזכר כי בכל מקרה ההנחה המינימלית בגין כל תא נוסף תעמוד על 25% הנחה מהצעת המציע לאחזקה של תא בודד אחד.

1. יודגש כי הצעת המציעים בגין רכישה והשכרה של כל תא כוללת גם את עלויות ההקמה, האספקה, ההובלה, ההצבה וכל הוצאה אחרת. עם זאת יובהר כי החברה תהא אחראית למתיחת התשתיות (מים, חשמל, ביוב) הנדרשות, והספק יהיה אחראי לדאוג לחיבורם למתקן.

בברכה,

חוף בת-ים ליזמות ופיתוח בע"מ

**מסמך ד'- מעודכן**

**הצעת המציע**

**לכבוד**

**חוף בת-ים ליזמות ופיתוח בע"מ**

א.ג.נ.

הנדון: **מכרז פומבי מס' 06/20 לאספקה והתקנה של תאי שירותים ניידים אוטומטיים בעיר בת-ים**

(את הצעת המחיר יש למלא בעט, בכתב קריא וברור ובמקרה של מחיקה ו/או תיקון, יש למחוק בעט (לא בטיפקס) ולחתום ליד התיקון)

הרינו מתכבדים להגיש בזאת, בשם \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (שם המציע), את הצעתנו לביצוע עבודות **לאספקה והצבה של תאי שירותים ניידים אוטומטיים בעיר בת-ים עבור חוף בת-ים ליזמות ופיתוח בע"מ** בהתאם למכרז מס' 06/20 ולאמור בכל מסמכי המכרז ואנו מתחייבים לבצע את כל העבודות הנדרשות והמתוארות במסמכי המכרז והחוזה.

1. הצעתנו מביאה בחשבון את מכלול העלויות שיחולו על ביצוע העבודות ומתן השירותים במכרז זה, בהתאם להוראות המכרז ובכלל זה עובדי המציע, ציוד, וכל הכרוך בהתקשרות עם החברה, העמדת כל הציוד, כח האדם, הצבה, אספקה, שינוע והאמצעים הדרושים לביצוע מיטבי של כל העבודות הנדרשות.

**הצעת המחיר**

1. ידוע לנו כי במסגרת הצעת המחיר עלינו לנקוב במחיר פאושלי כולל עבור ביצוע מושלם של כל העבודות המפורטות במכרז על מסמכיו ונספחיו:
2. המחיר החודשי המוצע על ידינו עבור **השכרה** של תא שירותים בודד בהתאם להוראות המכרז הוא\_\_\_\_\_\_\_\_\_\_\_\_ ₪ לא כולל מע"מ (ובמילים\_\_\_\_\_\_\_\_\_\_\_\_\_\_\_\_\_\_).
3. המחיר המוצע על ידינו עבור **רכישה** של תא שירותים בודד בהתאם להוראות המכרז הוא\_\_\_\_\_\_\_\_\_\_\_\_ ₪ לא כולל מע"מ (ובמילים\_\_\_\_\_\_\_\_\_\_\_\_\_\_\_\_\_\_).

ידוע לנו כי ככל שהחברה תחליט לרכוש תא מסוים אזי ממחיר הרכישה המוצע ינוכה הסכום אשר שולם עבור אותו תא מכוח השכירות.

1. המחיר החודשי המוצע על ידינו עבור אחזקה של תא שירותים בודד בהתאם להוראות המכרז הוא\_\_\_\_\_\_\_\_\_\_\_\_ ₪ לא כולל מע"מ (ובמילים\_\_\_\_\_\_\_\_\_\_\_\_\_\_\_\_\_\_).

ידוע לי כי בגין כל תא נוסף ביחס אליו תבקש החברה לקבל שירותי אחזקה המציע ייתן 25% הנחה לפחות. למשל אם המציע הציע מחיר חודשי של 10 ₪ עבור אחזקה של תא בודד אזי בגין התא הנוסף תשלם לו החברה תוספת של עוד 7.5 ₪ נוסף לתמורה אשר שולמה בגין התא הראשון. במסגרת הגשת הצעתו רשאי המציע להציע אחוזי הנחה גבוהים יותר עבור תא נוסף והדבר יקבל ביטוי בניקוד האיכות כמפורט לעיל.

1. **אופציונאלי**- אחוז הנחה מוצע על ידינו עבור אחזקה של כל תא שירותים נוסף בהתאם להוראות המכרז **ואשר לא יפחת מ-25%** הוא\_\_\_\_\_\_\_\_\_\_\_\_ % לא כולל מע"מ (ובמילים\_\_\_\_\_\_\_\_\_\_\_\_\_\_\_\_\_\_).

**המציעים רשאים שלא למלא סעיף זה ובכך להותיר את אחוז ההנחה על 25%.**

1. הצעת המחיר לעיל מוגשת על ידינו לאחר שעיינו ובדקנו את מסמכי מכרז פומבי **מס' 06/20 לאספקה והצבה של תאי שירותים ניידים אוטומטיים בעיר בת-ים**, על כל תנאיו ונספחיו ולאחר שבדקנו את העבודות והשירותים הנדרשים על פי המפרטים והתכניות, לרבות התנאים להשתתפות במכרז, ולהתקשרות עם החברה.
2. ידוע לנו כי לא תשולם כל תמורה נוספת, כאמור, בגין ביצוע העבודות נושא המכרז, על כל הכרוך בהן, מעבר למחיר הצעתנו זו, וכי לא נהיה זכאים לתמורה נוספת אלא אם דרשה החברה שירותים נוספים מראש ובכתב ע''י מורשי חתימה בחברה(להלן- **שירותים נוספים**).
3. ידוע לנו כי בכל מקרה בו ימצא חסר של פריט או עבודה, ייקבע המחיר לפי מחירון דקל לעבודות בניכוי 15% הנחה.

שם המציע: \_\_\_\_\_\_\_\_\_\_\_\_\_\_\_\_\_\_\_\_\_\_ ח.פ.: \_\_\_\_\_\_\_\_\_\_\_\_\_\_\_\_\_\_\_\_\_\_\_

שם החותם מורשה החתימה בשם המציע \_\_\_\_\_\_\_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_ חתימת מורשי החתימה כולל חותמת: \_\_\_\_\_\_\_\_\_\_\_\_\_\_\_\_\_